«Менің мамандығым - мұғалім»

 (эссе)

Мұғалім ісі сырттай қарапайым

болғанмен-тарихтағы ең ұлы істің бірі.

К.Д.Ушинский

Әрбір адамның өмірінде мамандық таңдау маңызды болып есептелінеді.Жас кезімізде кез келген мамандыққа еліктеп,нақты шешім қабылдай алмаймыз. Қанатың қатаймай өмір жолында қандай да бір шешім қабылдау оңай емес екендігін мойындау керек. Өйткені балалық шағыңда сол мамандықтың тек қаймағына құштар болатының сөзсіз. Мамандық-бұл әрбір адамның сүйіп, әрі қуана жасайтын ісі,оның ертеңгі болашағы. Мамандық таңдау-бұл өте маңызды іс.Жас кезімде мен әнші болғым келді,бірақ өсе келе менің жүрегіме мұғалім мамандығына деген сүйіспеншілікті бастауыш сынып апайым Зерегүл Асылханова есімді кісі оятты.Зерегүл Асылханова апайымның тәрбиелік мағынасы бар әр бір айтқан сөзі есімде.Мен мұғалім мамандығын таңдағаныма өкінбеймін,себебі жас урпаққа сапалы білім, саналы тәрбие беріп,өмірі ізденісте боламын. Оқушыларымның жетістігіне қуанып, алға ұмтылу белсенділігім артады. Мен өз мамандығымды жақсы көремін, себебі жас ұрпақты білім нәрімен сусындатып,шәкірт жүрегіне гүл егетін бағбан ол аяулы ұстаз. Мұғалім мамандығының қиындығы мен қызығы мол.Бала жүрегі - кішкентай мөлдір бұлақ.Сол мөлдір бұлақтың көзін ашу үшін баланың жүрегіне жол таба білу керек.1993 жылдан бері мен «Сырдария »жалпы орта мектебінде орыс тілі және әдебиеті пән мұғалімі болып жұмысқа орналастым.Мектеп оқушылары менің армандарымның жүзеге асуына өз үлестерін қосты.Күнделікті таңертең мектеп ауласына жақындағанда,балалардың сыңғырлай күлген дауыстары мені қуанышқа бөлейді. Мектепке кіргеннен-ақ,өзімді мазалаған сан түрлі ойлардан арылып, оқушыларымның тәтті қылықтарымен әдемі жүздерімен шаттанамын.Менің ойымша,мұғалім деген мамандыққа сай болу үшін әрбір ұстаз әрдайым ізденісте болуы керек.40 минуттық сабағымды өттім,болды деген ойдан алшақ болуы керек.Мен өзімді дүниедегі ең бақытты мұғалім деп есептеймін,себебі менің оқытқан шәкірттерімнің жетістігі менің бақытым, қуанышым, еңбегім. Мұғалім білгенін үйретуші ғана емес,тұла бойы тұнған өнеге , ақ тілеулі ана тәрізді барлық адамның бойынан жақсылық іздейтін ізгі ниет иесі деп ойлаймын.Ал өзімнің жетістігіме келетін болсам,менің оқушыларым Шіркітбай Аяжан,Тұрсынәлі Үкілім орыс тілі пәнінен аудандық олимпиадалардан 2- ші, 3-ші орындарды алса , 2-3-4-6-8 сынып оқушыларым Республикалық қашықтық олимпиадалардан 1-ші ,2 –ші орындарға еге болды .Шынтемір Аяжан есімді оқушым «Устное народное творчество» атты тақырыбы бойынша Республикалық «Жас ғалым -2020» ғылыми жоба байқауына қатысып,1–ші орын иегері болып дипломмен марапатталынды.7-ші сынып оқушым Айтжанбай Нұртілеу шығармашылық жоба бойынша «Зерде» 15-ші республикалық конкурсының жеңімпазы болып,1 –ші дәрежелі дипломмен марапатталынды.Қазақстандық Ресейлік «Филолог» қауымдастығы «Алые Паруса »Халықаралық балалар орталығы бірлескен жобасының Халықаралық олимпиадасында«Абайдың 175жылдығы» жобасына қатысқаны үшін 8-ші сынып оқушысы Өмірбек Жанна 2-ші орын алғаны үшін дипломмен марапатталынды. Өзімнің «Развивающие игры на уроках русского языка в младших классах » тақырыбы бойынша мектепішілік әдістемелік құралым таратылды . «Өнеге» республикалық газетіне «Критериалдық бағалау дегеніміз не ?» тақырыбы бойынша,аудандық «Өркен» газетіне «Өскелең ұрпақ- бізідің болашағымыз» тақырыбы бойынша мақалаларым жарияланған. «Шебер Педагог - 2020» атты 2-ші халықаралық байқауына «Ең үздік сабақ жоспары » номинациясы бойынша қатысып,үздік нәтиже көрсеткенім үшін 1-ші дәрежелі дипломмен марапатталындым. Осы аталған жетістіктерімнің барлығы мектебіміздің рейтингісін көтеруге өз үлесін қосты деп ойлаймын. Алға қойған мақсатым жаңаша көзқараспен, жаңаша әдіс тәсілдермен жүйелі түрде еңбек етіп,жас ұрпаққа сапалы білім,саналы тәрбие беру. Әр күнгі атқан шуақты таңыма шүкіршілік етіп,Отан алдында ұстаздық парызымды орындау мен үшін үлкен сын,аса үлкен жауапкершілікті қажет ететін жұмыс.